xml version="1.0" encoding="UTF-8"?


Europos Sąjungos C 257/2010


| | | |
| --- | --- | --- |
| | | ISSN 1725-521X doi:10.3000/1725521X.C\_2010.257.lit |
| Europos Sąjungos oficialusis leidinys | | C 257 |
| European flag | | |
| Leidimas lietuvių kalba | Informacija ir prane\_imai | 53 tomas 2010m. rugsėjo 24d. |

---

| | | |
| --- | --- | --- |
| Prane\_imo Nr. | Turinys | Puslapis |
| | IV   Pranešimai | |
| | EUROPOS SĄJUNGOS INSTITUCIJŲ, ĮSTAIGŲ IR ORGANŲ PRANEŠIMAI | |
| | Europos Komisija | |
| 2010/C 257/01 | [Euro kursas](http://publications.europa.eu/resource/uriserv/OJ.C_.2010.257.01.0001.01.LIT.xhtml) | [1](#C_2010257LT.01000101.doc) |
| | | |

| | | |
| --- | --- | --- |
| | V   Nuomonės | |
| | PROCEDŪROS, SUSIJUSIOS SU KONKURENCIJOS POLITIKOS ĮGYVENDINIMU | |
| | Europos Komisija | |
| 2010/C 257/02 | [Išankstinis pranešimas apie koncentraciją (Byla COMP/M.5919 – Apollo/Alcan) – Bylą numatoma nagrinėti supaprastinta tvarka](http://publications.europa.eu/resource/uriserv/OJ.C_.2010.257.01.0002.01.LIT.xhtml) ([1](#TN0001)) | [2](#C_2010257LT.01000201.doc) |
| | | |
| | KITI AKTAI | |
| | Europos Komisija | |
| 2010/C 257/03 | [Paraiškos paskelbimas pagal Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos 6 straipsnio 2 dalį](http://publications.europa.eu/resource/uriserv/OJ.C_.2010.257.01.0003.01.LIT.xhtml) | [3](#C_2010257LT.01000301.doc) |
| | | |
| 2010/C 257/04 | [Paraiškos paskelbimas pagal Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos 6 straipsnio 2 dalį](http://publications.europa.eu/resource/uriserv/OJ.C_.2010.257.01.0007.01.LIT.xhtml) | [7](#C_2010257LT.01000701.doc) |
| | | |

| | |
| --- | --- |
| | --- |
| | (1)   Tekstas svarbus EEE |

| | |
| --- | --- |
| LT | |

---

IV Pranešimai

EUROPOS SĄJUNGOS INSTITUCIJŲ, ĮSTAIGŲ IR ORGANŲ PRANEŠIMAI

Europos Komisija

| | | | |
| --- | --- | --- | --- |
| 24.9.2010 | LT | Europos Sąjungos oficialusis leidinys | C 257/1 |

---

Euro kursas[(1)](#ntr1-C_2010257LT.01000101-E0001)

2010 m. rugsėjo 23 d.

2010/C 257/01

1 euro =

| | | |
| --- | --- | --- |
| | Valiuta | Valiutos kursas |
| USD | JAV doleris | 1,3323 |
| JPY | Japonijos jena | 112,49 |
| DKK | Danijos krona | 7,4496 |
| GBP | Svaras sterlingas | 0,85050 |
| SEK | Švedijos krona | 9,2054 |
| CHF | Šveicarijos frankas | 1,3138 |
| ISK | Islandijos krona | |
| NOK | Norvegijos krona | 7,9195 |
| BGN | Bulgarijos levas | 1,9558 |
| CZK | Čekijos krona | 24,624 |
| EEK | Estijos kronos | 15,6466 |
| HUF | Vengrijos forintas | 280,85 |
| LTL | Lietuvos litas | 3,4528 |
| LVL | Latvijos latas | 0,7093 |
| PLN | Lenkijos zlotas | 3,9764 |
| RON | Rumunijos lėja | 4,2670 |
| TRY | Turkijos lira | 1,9861 |
| AUD | Australijos doleris | 1,4058 |
| CAD | Kanados doleris | 1,3795 |
| HKD | Honkongo doleris | 10,3376 |
| NZD | Naujosios Zelandijos doleris | 1,8313 |
| SGD | Singapūro doleris | 1,7704 |
| KRW | Pietų Korėjos vonas | 1 537,65 |
| ZAR | Pietų Afrikos randas | 9,4350 |
| CNY | Kinijos ženminbi juanis | 8,9369 |
| HRK | Kroatijos kuna | 7,2890 |
| IDR | Indonezijos rupija | 11 940,92 |
| MYR | Malaizijos ringitas | 4,1241 |
| PHP | Filipinų pesas | 58,779 |
| RUB | Rusijos rublis | 41,3557 |
| THB | Tailando batas | 40,922 |
| BRL | Brazilijos realas | 2,2971 |
| MXN | Meksikos pesas | 16,8776 |
| INR | Indijos rupija | 60,7355 |

---

[(1)](#ntc1-C_2010257LT.01000101-E0001)  Šaltinis: valiutų perskaičiavimo kursai paskelbti ECB.

---

V Nuomonės

PROCEDŪROS, SUSIJUSIOS SU KONKURENCIJOS POLITIKOS ĮGYVENDINIMU

Europos Komisija

| | | | |
| --- | --- | --- | --- |
| 24.9.2010 | LT | Europos Sąjungos oficialusis leidinys | C 257/2 |

---

Išankstinis pranešimas apie koncentraciją

(Byla COMP/M.5919 – Apollo/Alcan)

Bylą numatoma nagrinėti supaprastinta tvarka

(Tekstas svarbus EEE)

2010/C 257/02

| | |
| --- | --- |
| 1. | 2010 m. rugsėjo 16 d. pagal Tarybos reglamento (EB) Nr. 139/2004[(1)](#ntr1-C_2010257LT.01000201-E0001) 4 straipsnį Komisija gavo pranešimą apie siūlomą koncentraciją: įmonė „Apollo Group“ (toliau – „Appolo“, JAV) pirkdama akcijas įgyja, kaip apibrėžta Susijungimų reglamento 3 straipsnio 1 dalies b punkte, visos aliuminio sektoriuje veikiančios įmonės „Alcan Engineered Products“ (toliau – „Alcan“, JK) kontrolę. |

| | | | | | |
| --- | --- | --- | --- | --- | --- |
| 2. | Įmonių verslo veikla: | | | | --- | --- | | — | „Apollo“: portfelinės investicijos, | | | | | --- | --- | | — | „Alcan“: valcuoto ir presuoto aliuminio produktų ir susijusių produktų gamyba ir pardavimas. | |

| | |
| --- | --- |
| 3. | Preliminariai išnagrinėjusi pranešimą Komisija mano, kad sandoriui, apie kurį pranešta, galėtų būti taikomas EB susijungimų reglamentas. Komisijai paliekama teisė priimti galutinį sprendimą šiuo klausimu. Remiantis Komisijos komunikatu dėl supaprastintos procedūros, taikomos tam tikroms koncentracijoms pagal EB susijungimų reglamentą[(2)](#ntr2-C_2010257LT.01000201-E0002), reikėtų pažymėti, kad šią bylą numatoma nagrinėti komunikate nurodyta tvarka. |

| | | | | | | | |
| --- | --- | --- | --- | --- | --- | --- | --- |
| 4. | Komisija kviečia suinteresuotas trečiąsias šalis teikti savo pastabas dėl pasiūlyto veiksmo. Pastabos Komisijai turi būti pateiktos ne vėliau kaip per 10 dienų nuo šio pranešimo paskelbimo. Pastabas galima siųsti faksu (+32 22964301), e. paštu COMP-MERGER-REGISTRY@ec.europa.eu arba paštu su nuoroda COMP/M.5919 – Apollo/Alcan adresu: | | | --- | | European Commission | | Directorate-General for Competition | | Merger Registry | | J-70 | | 1049 Bruxelles/Brussel | | BELGIQUE/BELGIË | |

---

[(1)](#ntc1-C_2010257LT.01000201-E0001)  [OL L 24, 2004 1 29, p. 1](http://publications.europa.eu/resource/oj/JOL_2004_024_R_TOC) (EB susijungimų reglamentas).

[(2)](#ntc2-C_2010257LT.01000201-E0002)  [OL C 56, 2005 3 5, p. 32](http://publications.europa.eu/resource/oj/JOC_2005_056_R_TOC) (Komunikatas dėl supaprastintos procedūros).

---

KITI AKTAI

Europos Komisija

| | | | |
| --- | --- | --- | --- |
| 24.9.2010 | LT | Europos Sąjungos oficialusis leidinys | C 257/3 |

---

Paraiškos paskelbimas pagal Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos 6 straipsnio 2 dalį

2010/C 257/03

Šiuo paskelbimu suteikiama teisė pareikšti prieštaravimą paraiškai pagal Tarybos reglamento (EB) Nr. 510/2006[(1)](#ntr1-C_2010257LT.01000301-E0001) 7 straipsnį. Prieštaravimo pareiškimai Komisijai turi būti pateikti per šešis mėnesius nuo paraiškos paskelbimo.

BENDRASIS DOKUMENTAS

TARYBOS REGLAMENTAS (EB) Nr. 510/2006

„![Image](http://publications.europa.eu/resource/uriserv/OJ.C_.2010.257.FULL.LIT.xhtml.C_2010257LT.01000302.tif.jpg)“ (GUANXI MI YOU)

EB Nr.: CN-PDO-0005-0626-16.07.2007

SGN ( ) SKVN ( X )

1.   Pavadinimas:

„![Image](http://publications.europa.eu/resource/uriserv/OJ.C_.2010.257.FULL.LIT.xhtml.C_2010257LT.01000303.tif.jpg)“ (Guanxi Mi You)

2.   Valstybė narė arba trečioji šalis:

Kinija

3.   Žemės ūkio produkto arba maisto produkto aprašymas:

3.1.   Produkto rūšis:

| | |
| --- | --- |
| 1.6 klasė. | Švieži arba perdirbti vaisiai, daržovės ir grūdinės kultūros |

3.2.   Produkto, kuriam taikomas 1 punkte nurodytas pavadinimas, aprašymas:

„Guanxi Mi You“ (Citrus grandis – didysis greipfrutas) yra labai sultingas, saldžiarūgščio skonio vaisius, kurio minkštimas trapus ir švelnus. 100 (šimte) ml sulčių yra ne mažiau kaip 8,5 g cukraus, ne daugiau kaip 1,1 g rūgšties, o tirpių kietųjų dalelių – ne mažiau kaip 10 proc. Vaisiuje daug mineralų, jo valgomoji dalis sudaro ne mažiau kaip 55 proc.

1.   Išvaizda

Šis vaisius yra ovalo formos, jo viršus plokščias, aplink galiuką ryškus apskritimas. Jo žievelė lygi, plona, ryškiai oranžinė (derliaus pradžioje gelsvai žalia). Šis vaisius ypatingu skoniu išsiskiria dėl jo kryžmiškai išsidėsčiusių ląstelių, sultingos ir švelnios konsistencijos ir saldžiarūgščio skonio.

2.   Fizinės ir cheminės savybės

Vieno vaisiaus svoris: Kiekvienas atskiras vaisius sveria 1 000–1 750 g.

Išvaizda:

Vaisiaus forma: Įgimtos šios veislės ypatybės – lygi, mažai raukšlėta žievelė ir plokšti aliejiniai lašeliai.

Spalva: Šis vaisius yra tolygios oranžinės spalvos, o derliaus pradžioje gelsvai žalias.

Vaisiaus žievelė: Vaisiaus žievelė lygi. Įbrėžimai, dėl pesticidų naudojimo atsiradusios dėmės, sumušimai ir kiti defektai arba kenkėjų (rūdžių sukėlėjų) pažeistos vietos turėtų sudaryti ne daugiau kaip 1/10 visos žievelės ploto. Neturėtų būti didelių saulės nudegintų taškelių, kenkėjų padarytų ir mechaninių pažeidimų, vaisius neturi būti supuvęs arba papuvęs ir galintis užkrėsti puviniu kitus vaisius.

Savybės:

Tirpios kietosios dalelės ≥ 10 proc.

Cukraus kiekis ≥ 5 proc.

Bendras rūgščių kiekis ≤ 1,1 proc.

Žievės storis ≤ 1,5 cm

Valgomoji dalis (vidutiniškai) ≥ 55 proc.

Leidžiamas nuokrypis:

1.   Vieno vaisiaus svoris: tik 5 proc. vaisių kokybė gali pakisti dėl natūralaus svorio praradimo vežant.

2.   Vaisiaus žievelės defektai: kenkėjų, įbrėžimų ar purvo pėdsakai neturėtų sudaryti daugiau kaip 2 proc. vaisiaus ploto.

3.3.   Žaliavos:

—

3.4.   Pašarai (taikoma tik gyvūninės kilmės produktams):

—

3.5.   Specialūs gamybos veiksmai, atliktini nustatytoje geografinėje vietovėje:

1. |   Sodo parinkimas ir sodinimo tankis. Raudonžemio kalvos, lygumos, ryžių laukai ir upių salelės, padengtos storu, pralaidaus dirvožemio sluoksniu, kuriame organinės medžiagos sudaro ≥ 1,5 proc. Viename hektare sodinama 600 medžių.

2. |   Dirvožemio pasikeitimas ir tręšimas. Jaunuose didžiųjų citrinmedžių (pomelo) soduose žaliosios trąšos įterpiamos tarp medžių: iškasami grioveliai, kuriuose būtų galima jas suarti, o paskui naudojama daugiau organinių trąšų. Didžiųjų citrinmedžių sodams suaugus, būtina užtikrinti ekologinę ir floros bei faunos apsaugą. Visos dirvos turėtų būti tręšiamos. Siekiant patenkinti augimo reikalavimus, vienam hektarui skiriama 12 000–15 000 kg organinių trąšų ir 450–900 kg gesintų kalkių, kad dirvos pH visada būtų > 5,0, o organinių medžiagų – > 2,0 proc.

3. |   Mokslinis tręšimo valdymas. Naudotinos ir organinės, ir neorganinės trąšos. Organinės trąšos turėtų sudaryti 40–50 proc. visų per metus paskleidžiamų trąšų. Jaunus medžius reikėtų gana dažnai tręšti nestipriomis trąšomis, greitai įsisavinamą azotą naudojant kaip pagrindinę trąšą, o fosfato ir kalio trąšas – kaip papildomas. Suaugusiuose soduose, nuskynus vaisius, reikėtų naudoti stiprias trąšas. Medžius reikėtų gausiai tręšti, siekiant paskatinti stiebų ir žiedų augimą. Be to, prieš vaisių skynimą reikėtų panaudoti vaisius saugančias ir vaisius stiprinančias trąšas. Standartinės įprasto tręšimo normos yra šios: 1,2–1,5 kg grynų azoto trąšų (organinis N > 40 proc.) vienam augalui per metus augalams, kurių produkcija – 100 kg. N:P2O5:K2O:CaO:MgO santykis turėtų būti 1,00:(0,54–0,59):(0,96–1,05):(1,33–1,37):(0,24–0,27). Papildomai reikėtų panaudoti tam tikrą mikroelementų – boro, cinko, molibdeno ir kitų mikroelementų – kiekį ir taip užtikrinti medžiams maistingųjų medžiagų pusiausvyrą.

4. |   Tinkamas genėjimas. Medžiai formuojami, siekiant paskatinti produktyvų jaunų medžių augimą. Genimos per daug tankios, per toli nusvirusios ar labai suvešėjusios šakos. Suaugę medžiai turėtų būti genimi taip, kad būtų geras vėdinimas ir jie gautų saulės šviesos. Medžiai turėtų būti genimi dukart per metus: vieną kartą vasarą ir vieną kartą žiemą. Vasarą apkarpomos vabzdžių užkrėstos, per tankios, nusvirusios, per didelį šešėlį metančios šakos ir šakos, nuo kurių krenta per daug žiedų ir vaisių. Žiemą apkarpomos iš viršūnės augančios atsikišusios šakos, per tankios šakos ir vabzdžių užkrėstos šakos.

5. |   Medžių žiedavimas. Labai gyvybingų medžių kamieną arba pagrindinę šaką galima žieduoti nuo lapkričio mėn. pradžios iki gruodžio mėn. vidurio. Žiedavimu paskatinama žiedinių pumpurų diferenciacija ir padidinamas žiedų skaičius.

6. |   Žiedų ir vaisių retinimas. Retinti reikia tais metais, kai medžiai gausiai žydi. Žiedų retinimas padeda sumažinti maistingųjų medžiagų vartojimą, todėl yra naudingas vaisiams. Pirmiausia retinamas žiedynas (antotaksis), o paskui pumpurai. Vaisiai retinami pasibaigus fiziologiniam jų kritimui. Reikėtų nuskinti nenormalios formos ir per mažus vaisius. Tada nenukentės vaisių kokybė, kaip būna tais atvejais, kai ant vieno medžio per daug vaisių.

7. |   Įvairios vabzdžių, ligų ir pakenkimų prevencijos bei kontrolės priemonės. Būtina užkirsti kelią kenkėjams arba juos kontroliuoti, pavyzdžiui, antraknozės sukėlėjus, raudonuosius vorus ir lapus minuojančius drugius (kandis). Svarbu derinti kontrolę ir prevenciją.

8. |   Derliaus nuėmimas. Nuo medžių, augančių žemiau kaip 100 metrų virš jūros lygio, derlius pradedamas imti per paskutiniąsias dešimt rugsėjo mėn. dienų, 100–300 metrų aukštyje – per pirmąsias dešimt spalio mėn. dienų, o nuo augančių aukščiau kaip 300 metrų virš jūros lygio – per paskutiniąsias dešimt spalio mėn. dienų.

3.6.   Specialios pjaustymo, trynimo, pakavimo ir kt. taisyklės:

1.   Pakavimas

Vieno vaisiaus vidinė pakuotė: vyniojama į polietileninį maišelį.

Išorinė pakuotė: nailono tinklelis arba gofruota dėžutė.

2.   Vežimas

Transporto priemonė turi būti švari ir higieniška, joje neturi būti toksinių, kenksmingų ar dvokiančių medžiagų. Vežami vaisiai turi būti apsaugoti nuo tiesioginių saulės spindulių, lietaus ir sniego. Negalima jų mėtyti ir spausti.

3.   Laikymas

Normali laikymo temperatūra. Sandėlyje turi būti palaikoma 10–24 °C temperatūra ir 80–85 proc. santykinė drėgmė.

Laikymas žemoje temperatūroje. Sandėlyje turi būti palaikoma 3–5 °C temperatūra, 80–85 proc. santykinė drėgmė, o anglies dioksido neturi būti daugiau kaip 4 proc.

3.7.   Specialios ženklinimo etiketėmis taisyklės:

Fasuojant „Guanxi Mi You“ vaisius, etiketės ir grafiniai ženklai, skirti pakavimo dėžutėms, turi atitikti GB7718 standartą (Bendrasis fasuotų maisto produktų ženklinimo etiketėmis standartas) ir GB191 standartą (Pakavimas – Grafiniai ženklai, naudojami tvarkant prekes).

4.   Glaustas geografinės vietovės apibūdinimas:

Saugomos geografinės nuorodos „Guanxi Mi You“ gamybos regionai apima kalvas, lygumas, ryžių laukus ir upių saleles, esančias žemiau nei 500 metrų virš jūros lygio, šešiolikoje Pinghe apskrities miestų ir kaimų: Wenfeng mieste, Shan’ge mieste, Xiaoxi mieste, Banzi mieste, Nansheng mieste, Wuzhai kaime, Guoqiang kaime, Anhou mieste, Daxi mieste, Xiazhai mieste, Luxi mieste, Qiling kaime, Jiufeng mieste, Changle kaime, Xiufeng kaime ir Anhou ūkyje.

5.   Ryšys su geografine vietove:

5.1.   Geografinės vietovės ypatumai:

„Guanxi Mi You“ kilmės vieta – 16 Fujian provincijos Pinghe apskrityje esančių miestų ir kaimų (ūkių). Šio regiono klimatas – Pietų Azijos musoninis subtropinis; regionas yra kalnuotoje vietovėje, toli nuo jūros. Aukščiausio kalno („Mount Daqin“) Pinghe apskrityje viršūnė iškilusi 1 544,8 metrus virš jūros lygio. Vietovės šiaurės vakarų dalis kalnuota, o pietryčiuose – lygumos ir kalvos. Dirvožemį daugiausia sudaro kalvų raudonžemis. Regiono klimatas specifinis. Vidutinė metinė temperatūra – 18,5–21,3 °C, aukščiausia temperatūra siekia 39,2 °C, žemiausia – 2,9 °C. Vidutinė šalčiausio mėnesio (sausio) temperatūra – 9,5–13,1 °C, vidutinė karščiausio mėnesio (liepos) – 24,7–38,7 °C. Vidutinė metinė dienų, kurių vidutinė temperatūra yra ne mažesnė kaip 10 °C, temperatūrų suma yra lygi 6 740–7 488 °C, o laikotarpis, kai nėra šalčio – 315–322 dienos. Metinis kritulių vidurkis – 1 664–1 938 mm, santykinė drėgmė – 80–82 proc., o metinis dienos šviesos vidurkis – 1 758–1 852 valandos.

Didžiųjų citrinmedžių sodai kilmės vietoje – Fujian provincijos Pinghe apskrityje – dažniausiai auga kalvų papėdėse ir sąnašinėse lygumose palei upių krantus. Aukštesni kalvų sluoksniai padengti miškais, oras neužterštas, aplinka labai palanki. Didžiųjų citrinmedžių sodų dirvožemis yra raudonžemio ir ryžių dirvožemio mišinys. Dirvos sluoksnis storas, jo pH > 5,0, organinės medžiagos sudaro ≥ 1,5 proc. Dėl to, kad jau daug metų didžiųjų citrinmedžių sodai tręšiami kompostu, arklių mėšlu, grybų mėšlu ir dar daugeliu kitų organinių trąšų, ir dėl gilaus dirvos arimo, duobių didinimo ir žaliųjų trąšų aparimo didžiųjų citrinmedžių sodai tapo ekologiškų vaisių sodais, kurių dirvožemis derlingas, gerai vėdinamas ir purus, dėl to medžiai įsisavina trąšas ir drėgmę. Vanduo drėkinimui gaunamas iš neužterštų kalnų šaltinių ir upokšnių.

5.2.   Produkto ypatumai:

Kiekvienas atskiras „Guanxi Mi You“ vaisius sveria 1 000–1 750 gramų, yra ovalo formos, viršus plokščias, o aplink galiuką ryškus apskritimas. Žievelė lygi, ląstelės išsidėsčiusios kryžmiškai, valgoma dalis sudaro ne mažiau kaip 55 proc. 100 (šimte) ml sulčių yra ne mažiau kaip 8,5 g cukraus ir ne daugiau kaip 1,1 g rūgšties. Vaisiaus sudėtyje yra ne mažiau kaip 10 rūšių mikroelementų, būtinų žmogaus organizmui.

5.3.   Priežastinis geografinės vietovės ir kurios nors produkto savybės, gero vardo ar kito požymio ryšys:

„Guanxi Mi You“ auginimo vieta yra tarp 24,02 ir 24,35 laipsnių šiaurės platumos ir 116,53 ir 117,31 laipsnių rytų ilgumos lygiagrečių. Šio regiono klimatas – Pietų Azijos musoninis subtropinis; regionas yra kalnuotoje vietovėje, toli nuo jūros. Aukščiausio kalno („Mount Daqin“) Pinghe apskrityje viršūnė iškilusi 1 544,8 metrus virš jūros lygio. Šiaurės vakaruose vietovė aukšta, pietryčiuose – žema. Dirvožemį daugiausia sudaro kalvų raudonžemis. Regiono klimatas specifinis.

Žydėti ir duoti vaisių didieji citrinmedžiai gali, jei vidutinė metinė temperatūra siekia 14,7–24 °C (Pinghe apskrityje ji yra 18,5–21,3 °C), vidutinė sausio mėnesio temperatūra yra 3–20 °C (Pinghe apskrityje ji yra 9,5–13,1 °C), vidutinė metinė dienų, kurių vidutinė temperatūra ne mažesnė kaip 10 °C, temperatūrų suma lygi 4 800–8 800 °C (Pinghe apskrityje ji yra 6 740–7 488 °C) ir absoliuti mažiausia temperatūra yra – 9 °C (Pinghe apskrityje ji yra – 2,9 °C). Derlingumas geriausias, kai temperatūra yra šių intervalų viduryje. Temperatūros sąlygos Pinghe apskrityje puikiai atitinka pageidaujamas temperatūros ribas, todėl klimato ir ekologijos atžvilgiu ši teritorija yra tinkamiausia auginti didžiuosius citrinmedžius. Dėl ilgalaikio auginimo šiose ekologinėse sąlygose Pinghe apskrities „Guanxi Mi You“ turi specifinį saldžiarūgštį skonį.

Pinghe apskrityje per metus iškrinta vidutiniškai 1 664–1 938 mm kritulių; tai atitinka normalaus „Guanxi Mi You“ auginimo reikalavimus. Saulės šviesos per metus iš viso būna 1 758–1 852 valandas, o nuo rugpjūčio iki spalio mėnesio dauguma dienų būna saulėtos – dėl to skatinama cukraus, rūgščių bei vitaminų gamyba ir kaupimasis. Visi šie veiksniai yra palankūs saldžiarūgščiam skoniui susidaryti.

Kadangi Pinghe apskrityje nėra pramonės, kuri terštų aplinką, oras joje yra gaivus, vanduo neužterštas, o tai užtikrina aukštą produktų kokybę. Dirvožemiui būdingas storas purios ir trąšios dirvos sluoksnis. Kadangi „Guanxi“ didieji citrinmedžiai auginami nuo seno, išrasta nemažai sodinimo technologijų, kurios apima dirvos konversiją ir derlingumo gerinimą, tręšimą, genėjimą, ligų ir kenkėjų daromos žalos prevencijos bei kontrolės priemones ir derliaus nuėmimą laiku, kad šis vaisius įgytų visas jam būdingas savybes.

Nuoroda į paskelbtą specifikaciją:

| | |
| --- | --- |
| — | Turi pateikti Europos Komisijos Žemės ūkio ir kaimo plėtros generalinis direktoratas (DG AGRI) |

---

[(1)](#ntc1-C_2010257LT.01000301-E0001)  [OL L 93, 2006 3 31, p. 12](http://publications.europa.eu/resource/oj/JOL_2006_093_R_TOC).

---

| | | | |
| --- | --- | --- | --- |
| 24.9.2010 | LT | Europos Sąjungos oficialusis leidinys | C 257/7 |

---

Paraiškos paskelbimas pagal Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos 6 straipsnio 2 dalį

2010/C 257/04

Šiuo paskelbimu suteikiama teisė pareikšti prieštaravimą paraiškai pagal Tarybos reglamento (EB) Nr. 510/2006[(1)](#ntr1-C_2010257LT.01000701-E0001) 7 straipsnį. Prieštaravimo pareiškimai Komisijai turi būti pateikti per šešis mėnesius nuo paraiškos paskelbimo.

BENDRASIS DOKUMENTAS

TARYBOS REGLAMENTAS (EB) Nr. 510/2006

„![Image](http://publications.europa.eu/resource/uriserv/OJ.C_.2010.257.FULL.LIT.xhtml.C_2010257LT.01000702.tif.jpg)“ (LIXIAN MA SHAN YAO)

EB Nr.: CN-PDO-0005-0627-16.07.2007

SGN ( X ) SKVN ( )

1.   Pavadinimas:

„![Image](http://publications.europa.eu/resource/uriserv/OJ.C_.2010.257.FULL.LIT.xhtml.C_2010257LT.01000703.tif.jpg)“ (Lixian Ma Shan Yao)

2.   Valstybė narė arba trečioji šalis:

Kinija

3.   Žemės ūkio produkto arba maisto produkto aprašymas:

3.1.   Produkto rūšis:

| | |
| --- | --- |
| 1.6 klasė. | Švieži ar perdirbti vaisiai, daržovės ir grūdinės kultūros. Dioskorėjos. |

3.2.   Produkto, kuriam taikomas 1 punkte nurodytas pavadinimas, aprašymas:

Dioskorėjos yra Dioscorea batatas Decne, priskiriamos Dioscoreaceae šeimai, šakniagumbiai. Lixian Ma Shan Yao dioskorėjos tradiciniais būdais auginamos Li (Lixian) srityje Hebei provincijoje puriame upių sąnašų priesmėlio dirvožemyje (chao dirvožemyje), suformuotame vykstant ilgalaikei erozijai ir kaupiantis nuoguloms. Lixian Ma Shan Yao pavadinimas naudojamas ne tik šviežiems, bet ir džiovintiems produktams, įskaitant dioskorėjų juostas ir dioskorėjų traškučius. Žaliavai atrenkamos šviežios dioskorėjos, tada jos rankomis ar mechaniniu būdu nulupamos ir supjaustomos. Paskui griežinėliai džiovinami ore arba džiovykloje.

Šviežiai Lixian Ma Shan Yao produkcijai naudojamos trys veislės: Bangyao, Ziyao ir Xiaobaizui. Veislių ypatybės:

1.   Bangyao: Šakniagumbiai cilindro formos, 35–60 cm ilgio, ne mažesnio kaip 3,5 cm skersmens. Šaknys ilgos, tankios ir skaidulingos. Rusva, plona žievė. Šakniagumbio vidus baltas ir traškus, gleivės tirštos. Išvirus jaučiamas salstelėjęs, švelnus skonis ir aromatas, jaučiamas dilgsėjimas. Praėjus trims mėnesiams po derliaus nuėmimo šakniagumbiuose yra 75–85 % vandens.

2.   Ziyao: Šakniagumbiai cilindro formos, 50–80 cm ilgio, ne mažesnio kaip 1,5cm skersmens. Šaknys retos ir skaidulingos. Žievė ruda arba šviesi su purpurinės spalvos dėmėmis. Šakniagumbio vidus skaidulingos tekstūros, skerspjūvis baltas, turi daug krakmolo. Išvirto produkto skonis gardus ir saldus. Praėjus trims mėnesiams po derliaus nuėmimo šakniagumbiuose yra 75–85 % vandens.

3.   Xiaobaizui: Šakniagumbiai cilindro formos, 40–70 cm ilgio, ne mažesnio kaip 1,6 cm skersmens. Šaknys plonos ir skaidulingos. Šviesiai ruda, plona žievė. Šakniagumbio vidus minkštas ir miltingas. Išvirto produkto skonis gardus ir saldus. Praėjus trims mėnesiams po derliaus nuėmimo šakniagumbiuose yra 75–85 % vandens.

Džiovinti Lixian Ma Shan Yao gali būti dioskorėjų juostos ir traškučiai.

1.   Dioskorėjų juostos: Jos gaminamos iš šviežių, nuluptų ir išdžiovintų dioskorėjų. Forma primena cilindrą, jos lygios ir vienodo dydžio, gelsvos spalvos, traškios, turi 6–8 % vandens.

2.   Dioskorėjų traškučiai: Jie gaminami iš 0,25–0,4 cm storio griežinėliais supjaustytų dioskorėjų juostų; jų skonis toks pat kaip ir dioskorėjų juostų.

3.3.   Žaliavos:

—

3.4.   Pašarai (taikoma tik gyvūninės kilmės produktams):

—

3.5.   Specialūs gamybos veiksmai, atliktini nustatytoje geografinėje vietovėje:

—

3.6.   Specialios pjaustymo, trynimo, pakavimo ir kt. taisyklės:

1.   Dioskorėjos pjaustomos griežinėliais, smulkinamos ir pakuojamos kilmės vietovėje.

2.   Pakavimas

| | |
| --- | --- |
| 1. | Tara produkcijai pakuoti (plastikinės, kartoninės dėžės) turi atitikti produktų dydį ir turi būti gaminama pagal bendrą specifikaciją; tara turi būti vienodo dydžio, švari, sausa, tvirta, pralaidi orui, patrauklios išvaizdos, be teršalų, pašalinio kvapo; pakuotėje negali būti aštrių daiktų, vabzdžių ar šiukšlių, puvėsių ar pelėsių ir kt. Kartoninės dėžės laikomos sausoje vietoje, kad kartono sluoksniai neatsiskirtų, o plastikinės dėžės gaminamos pagal nustatytą specifikaciją. |

| | |
| --- | --- |
| 2. | Produkcija pakuojama remiantis specifikacijomis; pagal tokią pat specifikaciją supakuoti produktai paskiriami į tą pačią partiją. |

| | |
| --- | --- |
| 3. | Kiekvieną partiją sudaro vienodos standartinio svorio pakuotės. |

3.   Vežimas

Produkcija prieš vežimą atvėsinama. Ji turi būti laikoma vidutinėje temperatūroje ir esant vidutiniam drėgniui, saugoma nuo šalčio, lietaus ir tiesioginių saulės spindulių. Vežant produkcija turi būti gerai vėdinama ir laikoma pastovioje temperatūroje.

4.   Sandėliavimas

1.   sandėliavimo tipas– pagal veisles ir specifikacijas;

2.   sandėliavimo temperatūra– 2–4 °C;

3.   drėgnis sandėliavimo metu– santykinis oro drėgnis 80–85 %;

4.   vėdinimas– sandėliavimo patalpose būtina užtikrinti tolygų oro srautą.

3.7.   Specialios ženklinimo etiketėmis taisyklės:

Ant kiekvienos pakuotės privaloma nurodyti produkto pavadinimą, klasę, partijos numerį, prekės ženklą, specialius geografinės produktų nuorodos ženklus, gamintojo pavadinimą ir tikslų adresą, gamybos vietovę, gryną svorį, pakavimo datą ir kt. Etiketėje pateikiamas tekstas kinų ir anglų kalbomis turi būti įskaitomas, išsamus ir tikslus.

4.   Glaustas geografinės vietovės apibūdinimas:

Geografinei vietovei priklauso 345 kv. kilometrų vietovė, palei Zhulong upę esantys miesteliai ir miestai, t. y. Qudi miestelis, Liushi miestas, Baoxu miestas, Nanzhuang miestas, Liwu miestas, Guodan miestas ir Baichi miestas.

5.   Ryšys su geografine vietove:

5.1.   Geografinės vietovės ypatumai:

Lixian Ma Shan Yao dioskorėjos Li srityje auginamos jau daugiau kaip 2 000 metų. Vietovė tęsiasi nuo Bohai įlankos baseino iki vakarų lygumų centrinėje Hebei dalyje, Šiaurės Kinijoje. Vietovė yra lyguma, sudaryta iš Kvartero periodo aliuvinių ir sąnašinių nuogulų. Vietovė truputį nuožulni, be didelių aukščio skirtumų ir yra šiek tiek didesniame aukštyje pietvakariuose ir kiek žemesniame – šiaurės rytuose. Vidutinis aukštis – 15,6 metro su labai nedidele nuokalne (0,03–0,01 %). Li sritis yra rytinėje vidutinio pusiau sauso musoninio klimato regiono dalyje, kurioje stipriai jaučiamas kontinentinis musoninis klimatas. Čia yra keturi skirtingi metų laikai: vėjuotas ir sausas pavasaris, lietinga ir karšta vasara, aiškus ir gaivus ruduo bei šalta ir sausa žiema. Čia pakankamai saulės šviesos, šilumos ir vandens išteklių. Ištisus metus daugiausia pučia pietų ir pietvakarių vėjas. Kitos geografinės ypatybės: vidutinis laikotarpis per metus, kai nėra šalčio – 176 dienos, vidutinė dirvos temperatūra – 13,0 °C, vidutinė metinė oro temperatūra – 12,2 °C (didžiausia mėnesinė temperatūra – 26 °C), saulė vidutiniškai per metus šviečia 2 628,7 h, vidutinis metinis Saulės spinduliuotės kiekis 106,9 kcal/cm2, metinis vidutinis sniego dangos gylis – 23 cm, vidutinis metinis kritulių kiekis – 487,2 mm.

5.2.   Produkto ypatumai:

Lixian Ma Shan Yao produktai iš kitų dioskorėjos veislių išsiskiria unikaliomis savybėmis ir yra gerai žinomi dėl savo švelnaus, tačiau aromatingo skonio, sukeliančio dilgsėjimą. Praėjus trims mėnesiams po derliaus nuėmimo šviežiuose šakniagumbiuose yra 75–85 % vandens. Džiovintų Lixian Ma Shan Yaos tekstūra panaši, vandens juose 6–8 %, baltymų ne mažiau kaip 4,5 %, cukraus iš viso ne daugiau kaip 15 %.

5.3.   Priežastinis geografinės vietovės ir kurios nors produkto savybės, gero vardo ar kitos ypatybės ryšys:

1.   Gamtos veiksniai

1.   Dirvožemis: Geologines Li srities ypatybes ir dirvožemį nulėmė per šią sritį tekati Zhulong upė. Li sritis yra šiaurės Kinijos vietovėje, kurios dirvožemyje yra dar kvartero periodo nuogulų. Dirvožemiai daugiausia sudaryti iš besikartojančių Zhulong upės potvynių sunešto smėlio ir sąnašų sluoksnių. Apie 37 % dirbamos žemės šioje srityje sudaro smėlingi dirvožemiai. Dioskorėjų auginimo vietovių dirvožemis daugiausia sudarytas iš upės sunešto smėlio ir sąnašų. Dirvožemio sluoksnis storas ir purus, gerai praleidžia vandenį ir tinka dioskorėjoms auginti. Dirvožemis dažniausiai vidutinio derlingumo. Ariamo dirvos sluoksnio maistingosios medžiagos: 0,78 % organinių medžiagų, iš viso N – 0,065 %, iš viso P – 0,076 %, Olsen-P – 0,9 mg/kg, K yra 91 mg/kg, o dirvos pH – 7,4–8,9. Visa tai lemia, kad Lixian Ma Shan Yao būdinga simetriška forma, trumpi smaili galai, ilgi šakniagumbiai, plonas apvalkalas, retos ir skaidulingos šaknys ir lygi šakniagumbių žievė. Lixian Ma Shan Yao paprastai yra daugiau baltymų nei kitose dioskorėjose.

2.   Klimatas: Li sritis yra rytinėje vidutinio pusiau sauso musoninio klimato regiono dalyje. Šalčio nebūna 177 dienas per metus, vidutinis metinis kritulių kiekis – 471 mm (daugiausia jų iškrenta birželio–rugpjūčio mėn.), vandens per metus vidutiniškai išgarinama 1 837,4 mm. Dioskorėjoms auginti yra pakankamai saulės ir šilumos. Be to, geros kokybės vanduo ir tinkamas drėkinimas lemia daugelį Lixian Ma Shan Yao ypatybių, pavyzdžiui, labai geras vaistines savybes ir skonį, didelį baltymų, tačiau nedidelį cukraus kiekį, daug gleivių ir nedidelį drėgnį.

2.   Žmogiškieji veiksniai

Vietos augintojai taiko tradicinius metodus, pavyzdžiui, dvikojes, trikojes, keturkojes atramas, padedančias užtikrinti, kad augdama kiekviena dioskorėja gautų pakankamai šviesos ir šilumos. Dėl dirvos ypatybių, lanksčios drėkinimo sistemos ir greito žemės nusausinimo augimo metu dirva paprastai būna drėgna ir be ligų sukėlėjų.

3.   Istorinė kilmė

Lixian Ma Shan Yao iš kitų dioskorėjos veislių išsiskiria savo švelniu, tačiau aromatingu skoniu, sukeliančiu dilgsėjimą, dėl kurio šios dioskorėjos pelnė gerą vardą ir laikomos kokybišku tradiciniu produktu. Dėl to Lixian Ma Shan Yao puikiai žinomos ir vadinamos žinomu Ma Shan Yao vardu.

Lixian Ma Shan Yao auginimas turi gilias vietos tradicijas, o dioskorėjos buvo plačiai auginamos jau senais laikais. Apie dioskorėjas žmonės pasakoja daug legendų, sukūrė daug istorijų ir eilėraščių. Pavyzdžiui, pasakojama, kad į Liushi miestą atvyko prekeivis vardu Fanli, ir graži ponia Xishi paragavo dioskorėjos; kad p. Bai iš Hu kaimelio ligota ir silpna duktė suvalgiusi dioskorėjos virto gražia ir sveika ponia. Taip pat pasakojama, kaip imperatorius Qianlong keliavo į pietus per Li sritį, ir jo vasalas Ji Xiaolan sukūrė gerai žinomą eilėraštį apie dioskorėją.

Nuoroda į paskelbtą specifikaciją:

| | |
| --- | --- |
| — | Turi pateikti Žemės ūkio ir kaimo plėtros generalinis direktoratas (DG Agri) |

---

[(1)](#ntc1-C_2010257LT.01000701-E0001)  [OL L 93, 2006 3 31, p. 12](http://publications.europa.eu/resource/oj/JOL_2006_093_R_TOC).

---